26. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 146785/4379 της 15 Απρ./18 Μαΐου 1968 ΦΕΚ Β΄  242) Περί καταργήσεως εισφορών κλπ. από 31.7.1967 αρμοδιότητος Υπ. Εμπορίου. Έχοντες υπ’ όψιν: 1.Το Β.Δ. 866/30.12.60 «περί οργανώσεως του Υπουργείου Εμπορίου ως μεταγενεστέρως ετροποποιήθη». 2.Το άρθρ.5 του Α.Ν. 80/67 «περί καταργήσεως των σχετικών με την αλευροποίησιν και αρτοποίησιν κλειστών επαγγελμάτων και άλλων τινών διατάξεων». 3.Την υπ’ αριθ. 215825/9797/28.7.67 εγκύκλιον «περί μέτρων επί σίτου, αλεύρων, άρτου από 1.8.67». 4.Την υπ’ αριθ. 217408/9847/29.8.67 τηλεγραφικήν διαταγήν προς τας περιφερειακάς ημών Υπηρεσίας δια την διενέργειαν απογραφής παρά τοις αλευρομύλοις κατά την 31.7.67 κ.λπ., αποφασίζομεν: Από της 31ης Ιουλ. 1967 αι μέχρι της ιδίας ημερομηνίας εκδοθείσαι διατάξεις και αποφάσεις περί εισφορών υπέρ Ταμείου Ασφαλίσεως Αρτεργατών – Μυλεργατών – Μακαρονοτεχνιτών, Ταμείου Επικουρικής Ασφαλίσεως Αρτοποιών, λογαριασμού εξυγιάνσεως Αλευροβιομηχανίας ως και αι αποφάσεις και διατάξεις περί εισπραττομένων ή καταβαλλομένων διαφορών επί αλεύρων εισαγομένων εις Δωδεκάνησον εξ άλλων περιφερειών της χώρας ή αντιστοίχως εξαγομένων εκ ταύτης καθώς και αι λοιπαί περί κοστολογήσεως αλεύρων τοιαύται δεν έχουσιν εφαρμογήν. Η ανωτέρω Απόφασις εκυρώθη ισχύουσα από 31 Ιουλ. 1967 δια του άρθρ.2 Ν.Δ. 352/1969 (κατωτ. αριθ. 28). 